02017D1775 — LT — 08.01.2020 — 003.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

Iš dalies keičiamas:









▼B

TARYBOS SPRENDIMAS (BUSP) 2017/1775

2017 m. rugsėjo 28 d.

dėl ribojamųjų priemonių atsižvelgiant į padėtį Malyje







1 straipsnis

1. Valstybės narės imasi būtinų priemonių siekdamos užkirsti kelią į jų teritoriją atvykti ar vykti per ją tranzitu asmenims, kuriuos Sankcijų komitetas įtraukė į sąrašą kaip tiesiogiai ar netiesiogiai atsakingus už toliau nurodytus veiksmus ar politiką, dėl kurių kyla grėsmė taikai, saugumui ar stabilumui Malyje, arba bendrininkavusius ar dalyvavusius juos vykdant:

a) dalyvavimas karo veiksmuose pažeidžiant Susitarimą dėl taikos ir susitaikymo Malyje;

b) veiksmai, kuriais trukdoma arba trukdoma pernelyg ilgai delsiant, arba kuriais keliama grėsmė Susitarimo įgyvendinimui;

c) veikimas a ir b punktuose nustatytų asmenų ir subjektų vardu, jų nurodymu arba kitokia parama jiems ir jų finansavimas, be kita ko, pasinaudojant pajamomis iš organizuoto nusikalstamumo, įskaitant narkotikų bei jų pirmtakų, kurių kilmės šalis yra Malis arba kurie gabenami per Malį tranzitu, gamybą ir neteisėtą prekybą, prekybą žmonėmis ir neteisėtą migrantų gabenimą, ginklų kontrabandą ir neteisėtą prekybą ginklais, taip pat neteisėtą prekybą kultūros objektais;

d) dalyvavimas planuojant, vadovaujant, remiant ar vykdant išpuolius prieš: i) įvairius Susitarime nurodytus subjektus, įskaitant vietos, regionines ir valstybines institucijas, bendro patruliavimo ekipažus ir Malio saugumo ir gynybos pajėgas; ii) Jungtinių Tautų daugialypės integruotos stabilizavimo misijos Malyje (MINUSMA) taikdarius ir kitus JT bei susijusius darbuotojus, įskaitant ekspertų grupės narius; iii) tarptautines saugumo pajėgas, įskaitant Sahelio penketuko valstybių jungtines pajėgas (FC-G5S), Europos Sąjungos misijas ir Prancūzijos pajėgas;

e) trukdymas teikti humanitarinę pagalbą Maliui arba ją gauti ar platinti Malyje;

f) veiksmų, kuriais pažeidžiama taikytina žmogaus teisių teisė arba tarptautinė humanitarinė teisė, arba veiksmų, kuriais pažeidžiamos žmogaus teisės, planavimas, vadovavimas jiems arba jų vykdymas, įskaitant veiksmus, kurie nukreipti prieš civilius gyventojus, įskaitant moteris ir vaikus, vykdant smurto veiksmus (įskaitant žudymą, luošinimą, kankinimą, žaginimą ar kitokį seksualinį smurtą), grobimą, priverstinį dingimą, priverstinį perkėlimą arba išpuolius prieš mokyklas, ligonines, religines vietas ar vietas, kuriose civiliai gyventojai ieško prieglobsčio;

g) ginkluotų grupuočių arba ginkluotųjų pajėgų vykdomas vaikų naudojimas ar verbavimas pažeidžiant taikytiną tarptautinę teisę ginkluoto konflikto Malyje kontekste;

h) žinomai sudarymas geresnių sąlygų į sąrašą įtrauktam asmeniui keliauti pažeidžiant kelionių apribojimus.

Šioje dalyje nurodyti asmenys ir subjektai yra įtraukti į priede pateikiamą sąrašą.

2. 1 dalis neįpareigoja valstybių narių neleisti jų pačių piliečiams atvykti į jų teritoriją.

3. 1 dalis netaikoma tais atvejais, kai atvykti į šalį arba vykti per ją tranzitu būtina teismo proceso vykdymui.

4. 1 dalis netaikoma tais atvejais, kai Sankcijų komitetas konkrečiu atveju nustato, kad:

a) atvykimas arba vykimas tranzitu yra pateisinami dėl humanitarinio poreikio, įskaitant religines pareigas;

b) taikant išimtį būtų prisidėta siekiant taikos ir nacionalinio susitaikymo Malyje bei stabilumo regione tikslų.

5. Tais atvejais, kai pagal 3 arba 4 dalis valstybė narė leidžia į priede pateiktą sąrašą įtrauktiems asmenims atvykti į savo teritoriją ar vykti per ją tranzitu, šis leidimas galioja tik tuo tikslu, kuriam jis buvo suteiktas, ir tik tiems asmenims, kuriems jis suteiktas.

2 straipsnis

1. Įšaldomos visos lėšos ir ekonominiai ištekliai, kuriuos nuosavybės teise turi arba tiesiogiai ar netiesiogiai kontroliuoja asmenys arba subjektai, kuriuos Sankcijų komitetas įtraukė į sąrašą kaip tiesiogiai ar netiesiogiai atsakingus už toliau nurodytus veiksmus ar politiką, dėl kurių kyla grėsmė taikai, saugumui ar stabilumui Malyje, arba bendrininkavusius ar dalyvavusius juos vykdant:

a) dalyvavimas karo veiksmuose pažeidžiant Susitarimą dėl taikos ir susitaikymo Malyje;

b) veiksmai, kuriais trukdoma arba trukdoma pernelyg ilgai delsiant, arba kuriais keliama grėsmė Susitarimo įgyvendinimui;

c) veikimas a ir b punktuose nustatytų asmenų ir subjektų vardu, jų nurodymu arba kitokia parama jiems ir jų finansavimas, be kita ko, pasinaudojant pajamomis iš organizuoto nusikalstamumo, įskaitant narkotikų bei jų pirmtakų, kurių kilmės šalis yra Malis arba kurie gabenami per Malį tranzitu, gamybą ir neteisėtą prekybą, prekybą žmonėmis ir neteisėtą migrantų gabenimą, ginklų kontrabandą ir neteisėtą prekybą ginklais, taip pat neteisėtą prekybą kultūros objektais;

d) dalyvavimas planuojant, vadovaujant, remiant ar vykdant išpuolius prieš: i) įvairius Susitarime nurodytus subjektus, įskaitant vietos, regionines ir valstybines institucijas, bendro patruliavimo ekipažus ir Malio saugumo ir gynybos pajėgas; ii) MINUSMA taikdarius ir kitus JT bei susijusius darbuotojus, įskaitant ekspertų grupės narius; iii) tarptautines saugumo pajėgas, įskaitant FC-G5S, Europos Sąjungos misijas ir Prancūzijos pajėgas;

e) trukdymas teikti humanitarinę pagalbą Maliui arba ją gauti ar platinti Malyje;

f) veiksmų, kuriais pažeidžiama taikytina žmogaus teisių teisė arba tarptautinė humanitarinė teisė, arba veiksmų, kuriais pažeidžiamos žmogaus teisės, planavimas, vadovavimas jiems arba jų vykdymas (įskaitant veiksmus, kurie nukreipti prieš civilius gyventojus, įskaitant moteris ir vaikus), vykdant smurto veiksmus, įskaitant žudymą, luošinimą, kankinimą, žaginimą ar kitokį seksualinį smurtą, grobimą, priverstinį dingimą, priverstinį perkėlimą arba išpuolius prieš mokyklas, ligonines, religines vietas ar vietas, kuriose civiliai gyventojai ieško prieglobsčio;

g) ginkluotų grupuočių arba ginkluotųjų pajėgų vykdomas vaikų naudojimas ar verbavimas pažeidžiant taikytiną tarptautinę teisę ginkluoto konflikto Malyje kontekste;

h) žinomai sudarymas geresnių sąlygų į sąrašą įtrauktam asmeniui keliauti pažeidžiant kelionių apribojimus.

arba jų vardu ar jų nurodymu veikiantiems asmenims ar subjektams, arba nuosavybės teise jiems priklausantiems arba jų kontroliuojamiems subjektams, taip pat visos lėšos ir ekonominiai ištekliai, tiesiogiai ar netiesiogiai kontroliuojami minėtų asmenų ir subjektų.

Šioje dalyje nurodytų asmenų ir subjektų sąrašas pateikiamas priede.

2. Į priede pateiktą sąrašą įtrauktiems asmenims ar subjektams negali būti leidžiama tiesiogiai ar netiesiogiai naudotis jokiomis lėšomis ar ekonominiais ištekliais ir jų negalima naudoti jų naudai.

3. 1 ir 2 dalyse nurodytos priemonės netaikomos lėšoms ir ekonominiams ištekliams, kurie, kaip nustatė atitinkama valstybė narė, yra:

a) būtini pagrindinėms išlaidoms, įskaitant mokėjimą už maisto produktus, nuomą arba hipoteką, vaistus ir medicininį gydymą, mokesčius, draudimo įmokas bei komunalines paslaugas;

b) skirti išimtinai pagrįstiems profesiniams mokesčiams apmokėti ir patirtoms išlaidoms, susijusioms su teisinių paslaugų teikimu, kompensuoti arba

c) skirti išimtinai mokesčiams arba paslaugų mokesčiams už įšaldytų lėšų ar ekonominių išteklių kasdienį aptarnavimą ar laikymą sumokėti

po to, kai atitinkama valstybė narė Sankcijų komitetui praneša apie ketinimą atitinkamais atvejais leisti naudotis tokiomis lėšomis arba ekonominiais ištekliais, o Sankcijų komitetas per penkias darbo dienas nuo tokio pranešimo gavimo nepriima neigiamo sprendimo.

4. 1 ir 2 dalyse nurodytos priemonės netaikomos lėšoms ir ekonominiams ištekliams, kurie, kaip nustatė atitinkama valstybė narė, yra:

a) būtini ypatingoms išlaidoms, jeigu apie tą sprendimą Sankcijų komitetui pranešė atitinkama valstybė narė, o Sankcijų komitetas jį patvirtino;

b) yra teismo, administracine ar arbitražo tvarka suvaržyti arba yra teismo sprendimo objektas; tokiu atveju lėšos ir ekonominiai ištekliai gali būti naudojami to suvaržymo ar teismo sprendimo vykdymui, jeigu toks suvaržymas atsirado arba teismo sprendimas buvo priimtas anksčiau nei 1 dalyje nurodyto asmens ar subjekto įtraukimo į sąrašą priede dieną, suvaržymas arba teismo sprendimas nėra 1 dalyje nurodyto asmens ar subjekto naudai, ir atitinkama valstybė narė apie tai pranešė Sankcijų komitetui.

5. 1 ir 2 dalys netaikomos tais atvejais, kai Sankcijų komitetas konkrečiu atveju nustato, kad taikant išimtį būtų prisidėta siekiant taikos ir nacionalinio susitaikymo Malyje bei stabilumo regione.

6. 1 dalis neužkerta kelio paskirtam asmeniui ar subjektui atlikti mokėjimą pagal sutartį, kurią toks asmuo ar subjektas sudarė anksčiau nei toks asmuo ar subjektas įtrauktas į sąrašą, su sąlyga, kad atitinkama valstybė narė nustatė, kad mokėjimo tiesiogiai ar netiesiogiai negauna 1 dalyje nurodytas asmuo ar subjektas, ir po to, kai atitinkama valstybė narė pranešė Sankcijų komitetui apie ketinimą atlikti ar priimti tokį mokėjimą arba leisti, kai taikoma, tokiu tikslu netaikyti užšaldymo tokioms lėšoms ar ekonominiams ištekliams, likus 10 dienų iki tokio leidimo suteikimo.

7. 2 dalis netaikoma, kai įšaldytos sąskaitos papildomos:

a) palūkanomis arba kitomis dėl tų sąskaitų atsirandančiomis pajamomis arba

b) mokėjimais pagal sutartis, susitarimus ar įsipareigojimus, kurie buvo sudaryti arba atsirado iki tos dienos, kurią toms sąskaitoms pradėtos taikyti šiame sprendime nustatytos ribojamosios priemonės,

jeigu visoms tokioms palūkanoms, kitoms pajamoms ir mokėjimams toliau taikoma 1 dalis.

3 straipsnis

Taryba sudaro priede pateiktą sąrašą ir jį iš dalies keičia remdamasi Jungtinių Tautų Saugumo Tarybos arba Sankcijų komiteto nutarimais.

4 straipsnis

1. Jei Saugumo Taryba arba Sankcijų komitetas įtraukia į sąrašą asmenį arba subjektą, Taryba tą asmenį arba subjektą įtraukia į priedą. Taryba tiesiogiai, jei adresas žinomas, arba viešai paskelbdama pranešimą, atitinkamam asmeniui arba subjektui praneša apie savo sprendimą, įskaitant įtraukimo į sąrašą priežastis, ir suteikia tam asmeniui arba subjektui galimybę pateikti savo pastabas.

2. Jeigu pateikiama pastabų arba naujų esminių įrodymų, Taryba peržiūri savo sprendimą ir atitinkamai informuoja atitinkamą asmenį arba subjektą.

5 straipsnis

1. Priede pateikiamos asmenų ir subjektų įtraukimo į sąrašą priežastys, kurias yra nurodę Saugumo Taryba arba Sankcijų komitetas.

2. Priede taip pat pateikiama Saugumo Tarybos arba Sankcijų komiteto suteikta informacija, jeigu jos turima, kurios reikia atitinkamų asmenų arba subjektų tapatybei nustatyti. Teikiant informaciją apie asmenis, gali būti nurodomas vardas ir pavardė, įskaitant slapyvardžius, gimimo data ir vieta, pilietybė, paso ir asmens tapatybės kortelės numeriai, lytis, adresas, jei žinomas, bei pareigos ar profesija. Subjektų atveju gali būti pateikiama, be kita ko, tokia informacija: pavadinimai, registracijos vieta ir data, registracijos numeris ir veiklos vykdymo vieta.

6 straipsnis

Šis sprendimas atitinkamai iš dalies keičiamas arba panaikinamas atsižvelgiant į Saugumo Tarybos nutarimus.

7 straipsnis

Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

▼M1









PRIEDAS

A. 1 straipsnio 1 dalyje nurodytų asmenų sąrašas

1. Ahmoudou AG ASRIW (dar žinomas kaip: a) Amadou Ag Isriw, b) Ahmedou, c) Ahmadou, d) Isrew, e) Isereoui, f) Isriou)

Gimimo data: 1982 m. sausio 1 d.

Pilietybė: Malio

Adresas: a) Malis, b) Amasinas, Malis (ankstesnė buvimo vieta)

Įtraukimo į JT sąrašą data: 2018 m. gruodžio 20 d.

Kita informacija: lytis: vyras. Galbūt suimtas 2016 m. spalio mėn. Nigeryje. Tinklalapis: https://www.youtube.com/channel/UCu2efaIUosqEu1HEBs2zJIw

Papildoma informacija

2018 m. gruodžio 20 d. pagal Rezoliucijos 2374 (2017) 1 ir 3 punktus Ahmoudou Ag Asriw buvo įtrauktas į sąrašą dėl dalyvavimo karo veiksmuose bei Susitarimo pažeidimo, ir dėl veikimo Rezoliucijos 2374 (2017) 8 punkto a ir b papunkčiuose nustatytų asmenų ir subjektų vardu, jų nurodymu arba kitokios paramos jiems ir jų finansavimo, be kita ko, pasinaudojant pajamomis iš organizuoto nusikalstamumo, įskaitant narkotikų bei jų pirmtakų, kurių kilmės šalis yra Malis arba kurie gabenami per Malį tranzitu, gamybą ir neteisėtą prekybą, prekybą žmonėmis ir neteisėtą migrantų gabenimą, ginklų kontrabandą ir neteisėtą prekybą ginklais, taip pat neteisėtą prekybą kultūros objektais.

Ahmoudou Ag Asriw yra Groupe autodéfense touareg Imghad et allies (GATIA) (Tuaregų imghadų ir sąjungininkų savigynos grupė) vyresnysis vadas ir eidamas šias pareigas dalyvavo vadovaujant narkotikų gabenimo konvojams šiaurinėje Malio dalyje bent nuo 2016 m. spalio mėn., taip pat 2017 m. liepos mėn. ir 2018 m. balandžio mėn. pažeidžiant ugnies nutraukimo susitarimą Kidalio regione.

2018 m. balandžio mėn. A. A. Asriw kartu su vienu iš Mouvement arabe de l'Azawad (MAA) (Azavado arabų judėjimas) platformos narių vadovavo konvojui, iš Tabankorto per Amasiną, Kidalio regioną, į Nigerį gabenančiam keturias tonas kanapių dervos. Konvojų užpuolė Coordination des Mouvements de l'Azawad (Azavado judėjimų koordinavimas) nariai ir nenustatyti užpuolikai iš Nigerio. Po užpuolimo įvykusių susirėmimų metu buvo nužudyti trys kovotojai.

Taigi paskatintas konkurencijos dėl narkotikų konvojų, A. A. Asriw dalyvavo karo veiksmuose, kuriais pažeidžiamas 2015 m. Taikos ir susitaikymo Malyje susitarimas. Vadinasi, yra labai didelė tikimybė, kad dalyvaudamas vykdant neteisėtą prekybą narkotikais A. A. Asriw finansavo savo karines operacijas, įskaitant ugnies nutraukimo susitarimo pažeidimus.

2. Mahamadou AG RHISSA (dar žinomas kaip: Mohamed Talhandak)

Gimimo data: 1983 m. sausio 1 d.

Pilietybė: Malio

Adresas: Kidalis, Malis

Įtraukimo į JT sąrašą data: 2018 m. gruodžio 20 d.

Kita informacija: lytis: vyras. 2017 m. spalio 1 d. Prancūzijos pajėgos surengė reidą jo namuose ir suėmė Ag Rhissa bei šešis jo šeimos narius.

Papildoma informacija

Mahamadou Ag Rhissa buvo įtrauktas į sąrašą 2018 m. gruodžio 20 d. pagal Rezoliucijos 2374 (2017) 1 ir 3 punktus dėl veiksmų, kuriais trukdoma arba trukdoma pernelyg ilgai delsiant, arba kuriais keliama grėsmė Susitarimo įgyvendinimui, dėl veikimo Rezoliucijos 2374 (2017) 8 punkto a ir b papunkčiuose nustatytų asmenų ir subjektų vardu, jų nurodymu arba kitokios paramos jiems ir jų finansavimo, be kita ko, pasinaudojant pajamomis iš organizuoto nusikalstamumo, įskaitant narkotikų bei jų pirmtakų, kurių kilmės šalis yra Malis arba kurie gabenami per Malį tranzitu, gamybą ir neteisėtą prekybą, prekybą žmonėmis ir neteisėtą migrantų gabenimą, ginklų kontrabandą ir neteisėtą prekybą ginklais, taip pat neteisėtą prekybą kultūros objektais, ir dėl veiksmų, kuriais pažeidžiama taikytina žmogaus teisių teisė arba tarptautinė humanitarinė teisė, arba veiksmų, kuriais pažeidžiamos žmogaus teisės, planavimo, vadovavimo jiems arba jų vykdymo (įskaitant veiksmus, kurie nukreipti prieš civilius gyventojus, įskaitant moteris ir vaikus), vykdant smurto veiksmus, įskaitant žudymą, luošinimą, kankinimą, žaginimą ar kitokį seksualinį smurtą, grobimą, priverstinį dingimą, priverstinį perkėlimą arba išpuolius prieš mokyklas, ligonines, religines vietas ar vietas, kuriose civiliai gyventojai ieško prieglobsčio.

Mahamadou Ag Rhissa, dar žinomas kaip Mohamed Talhandak, yra Kidalio regione įtakingas verslininkas ir Haut conseil pour l'unicité de l'Azawad (HCUA) (Azavado vienybės aukščiausioji taryba) narys. 2016 m. jis atstovavo Coordination des mouvements de l'Azawad (CMA) (Azavado judėjimų koordinavimas) Bamake vykusiuose susitikimuose dėl 2015 m. Taikos ir susitaikymo susitarimo įgyvendinimo.

Ag Rhissa pradėjo veiklą nuo neteisėtos prekybos nafta tarp Alžyro ir Kidalio ir perėjo prie neteisėto migrantų gabenimo per pasienio miestą Talhandaką kontrolės. Migrantai patvirtino, kad Ag Rhissa užsiėmė piktnaudžiavimo praktika, įskaitant priverčiamąjį darbą, fizines bausmes ir įkalinimą. Ag Rhissa vykdė bent dviejų moterų seksualinį išnaudojimą ir sudarė jam palankesnes sąlygas; moterys buvo paleistos tik sumokėjus 150 000 –175 000 CFA frankų (300–350 USD).

2017 m. spalio 1 d. Barkhano pajėgos surengė reidą dviejuose jo namuose Kidalio regione remdamosi įtarimais, kad jis turi ryšių su teroristų tinklais. Ag Rhissa buvo trumpam suimtas. Įtariama, kad 2017 m. lapkričio 4 d. jis dalyvavo Malio ir Alžyro pasienio regione įvykusiame teroristų ginkluotos grupuotės susitikime.

Ag Rhissa, kaip oficialaus CMA atstovo taikos procese, dalyvavimas teroristinėje veikloje, organizuotame nusikalstamume ir vykdant žmogaus teisių pažeidimus kelia grėsmę Susitarimo įgyvendinimui ir kenkia HCUA, kaip derybų partnerio, patikimumui.

3. Mohamed OUSMANE MOHAMEDOUNE (dar žinomas kaip: a) Ousmane Mahamadou, b) Mohamed Ousmane)

Laipsnis: šeichas

Gimimo data: 1972 m. balandžio 16 d.

Gimimo vieta: Malis

Pilietybė: Malio

Įtraukimo į JT sąrašą data: 2018 m. gruodžio 20 d.

Kita informacija: lytis: vyras. Fizinių požymių apibūdinimas: akių spalva: ruda, plaukų spalva: juoda. Tel.: + 223 60 36 01 01. Kalbos, kuriomis kalba: arabų ir prancūzų. Skiriamosios žymos: akiniai.

Papildoma informacija

Mohamed Ousmane Ag Mohamedoune buvo įtrauktas į sąrašą 2018 m. gruodžio 20 d. pagal Rezoliucijos 2374 (2017) 1 ir 3 punktus dėl veiksmų, kuriais trukdoma arba trukdoma pernelyg ilgai delsiant, arba kuriais keliama grėsmė Susitarimo įgyvendinimui, ir už jo dalyvavimą planuojant, vadovaujant, remiant ar vykdant išpuolius prieš: i) įvairius Susitarime nurodytus subjektus, įskaitant vietos, regionines ir valstybines institucijas, bendro patruliavimo ekipažus ir Malio saugumo ir gynybos pajėgas; ii) MINUSMA taikdarius ir kitus JT bei susijusius darbuotojus, įskaitant ekspertų grupės narius; iii) tarptautines saugumo pajėgas, įskaitant FC-G5S, Europos Sąjungos misijas ir Prancūzijos pajėgas.

Mohamed Ousmane Ag Mohamedoune (toliau – Mohamed Ousmane) yra Coalition pour le Peuple de l'Azawad (CPA) (Azavado liaudies koalicija), kuri buvo įsteigta 2014 m. kaip nuo Mouvement National de Libération de l'Azawad (MNLA) (Azavado išlaisvinimo nacionalinis judėjimas) atskilusi grupė, Generalinis sekretorius. Mohamed Ousmane perėmė vadovavimą CPA 2015 m. birželio mėn. ir nuo 2016 m. įsteigė kelias karines bazes bei kontrolės punktus Timbuktu regione, visų pirma Soumpi ir Echelyje.

2017 m. ir 2018 m. Mohamed Ousmane karinis štabo viršininkas ir kiti CPA ginkluoti elementai dalyvavo mirtinuose išpuoliuose prieš Malio saugumo ir ginkluotąsias pajėgas Soumpi srityje. Atsakomybę už išpuolius prisiėmė Jamaat Nosrat al Islam wal Muslimin (JNIM) teroristinė grupė, vadovaujama Iyad Ag Ghali, kuris buvo įtrauktas į ISIL/„Al-Qaida“ skirtų sankcijų sąrašą, kuris sudarytas ir palaikomas pagal Saugumo Tarybos rezoliucijas 1267/1989/2253.

2017 m. Mohamed Ousmane taip pat įsteigė platesnį atskilusių grupių aljansą Coalition des Mouvements de l'Entente (CME) (Vienybės judėjimų koalicija) ir jam pirmininkavo. 2018 m. balandžio 30 d. Tinaoukere (Gao regionas) Mohamed Ousmane surengė pirmą CME konferenciją, kurioje jis buvo paskirtas CME atstovu spaudai. Steigiamojoje konferencijoje CME atvirai oficialiame pareiškime pagrasino dėl Taikos ir susitaikymo Malyje susitarimo įgyvendinimo.

CME taip pat dalyvavo kliudymo veikloje siekiant vilkinti Susitarimo įgyvendinimą darydama spaudimą Malio Vyriausybei ir tarptautinei bendruomenei, kad CME būtų įtraukta į įvairius mechanizmus, nustatytus Susitarimu.

▼M2

4. AHMED AG ALBACHAR (dar žinomas kaip: Intahmadou Ag Albachar)

Pareigos: Bureau Regional d'Administration et Gestion de Kidal Humanitarinės pagalbos komisijos pirmininkas

Gimimo data: 1963 m. gruodžio 31 d.

Gimimo vieta: Tin-Essako, Kidalio regionas, Malis

Pilietybė: Malio

Nacionalinis identifikavimo Nr. Malyje: 1 63 08 4 01 001 005E

Adresas: Quartier Aliou, Kidal, Mali

Įtraukimo į JT sąrašą data: 2019 m. liepos 10 d.

Kita informacija: Ahmed Ag Albachar yra žinomas verslininkas, o nuo 2018 m. pradžios – Kidalio regiono gubernatoriaus specialusis patarėjas. Kaip įtakingas judėjimo Haut Conseil pour l'unité de l'Azawad (HCUA) narys, priklausantis ifogų tuaregų bendruomenei, Ahmed Ag Albachar atlieka ir tarpininko vaidmenį sukilėlių grupuočių aljanso Coordination des Mouvements de l'Azawad (CMA) ir grupuotės Ansar Dine (QDe.135) santykiuose.

Papildoma informacija

Ahmed Ag Albachar įtraukiamas į sąrašą pagal Rezoliucijos 2374 (2017) 8 punkto b papunktį dėl veiksmų, kuriais trukdoma arba trukdoma pernelyg ilgai delsiant, arba kuriais keliama grėsmė Susitarimo įgyvendinimui, ir pagal Rezoliucijos 2374 (2017) 8 punkto e papunktį už trukdymą teikti humanitarinę pagalbą Maliui arba ją gauti ar platinti Malyje.

Sausio mėn. Ag Albachar pasinaudojo savo įtaka, siekdamas kontroliuoti ir pasirinkti humanitarinės pagalbos ir vystymosi projektus, įgyvendintinus Kidalio regione, subjektus, kurie juos vykdys, vykdymo vietą ir laiką. Nė viena humanitarinė operacija negali būti vykdoma be jo žinios ir negavus jo patvirtinimo. Humanitarinės pagalbos komisijos pirmininku pasiskelbęs Ag Albachar yra atsakingas už leidimų gyventi ir dirbti išdavimą pagalbos darbuotojams mainais už pinigus ar paslaugas. Komisija taip pat kontroliuoja, kurios įmonės ir asmenys gali dalyvauti konkursuose dėl nevyriausybinių organizacijų (NVO) Kidalyje reklamuojamų projektų, suteikdama Ag Albachar teisę manipuliuoti humanitarinėmis operacijomis regione ir pasirinkti tas įmones ir asmenis, kurie dirba nevyriausybinėms organizacijoms. Pagalbos paskirstymas gali būti vykdomas tik jam prižiūrint, taip nusprendžiant, kam ta pagalba bus paskirstyta.

Be to, Albachar naudojasi bedarbiais jaunuoliais siekdamas įbauginti NVO ir iš jų prievarta gauti pinigų, taip smarkiai trukdant NVO darbui. Apskritai humanitarinės pagalbos bendruomenė Kidalyje, ypač nacionaliniai darbuotojai, kurie yra labiau pažeidžiami, dirba jausdami baimę.

Ahmed Ag Albachar yra ir transporto įmonės „Timitrine Voyage“ bendrasavininkas; tai viena iš nedaugelio transporto įmonių, kurios paslaugomis NVO leidžiama naudotis Kidalyje. Ag Albachar kartu su daugybe kitų transporto įmonių, valdomų nedidelės įtakingų ifogų tuaregų žymių asmenų klikos, yra uzurpavę didžiąją dalį humanitarinės pagalbos Kidalyje. Be to, dėl Ag Albachar užimamos monopolinės padėties, teikti pagalbą tam tikroms bendruomenėms yra sunkiau nei kitoms.

Albachar manipuliuoja humanitarine pagalba norėdamas patenkinti asmeninius ir HCUA politinius interesus pasitelkdamas terorą, grasindamas NVO ir kontroliuodamas jų operacijas – visa tai apsunkina pagalbos teikimą ir trukdo ją teikti, o dėl to Kidalio regione nukenčia paramos gavėjai, kuriems šios pagalbos reikia. Todėl Ahmed Ag Albachar trukdo teikti humanitarinę pagalbą Maliui arba ją gauti ar platinti Malyje.

Savo veiksmais jis taip pat pažeidžia Malio taikos ir susitaikymo susitarimo 49 straipsnį, kuriuo šalys įpareigojamos laikytis humaniškumo, neutralumo, nešališkumo ir nepriklausomumo principų, kuriais grindžiamos humanitarinės operacijos, siekiant užkirsti kelią bet kokiam humanitarinės pagalbos naudojimui politiniais, ekonominiais ar kariniais tikslais, ir sudaryti palankesnes sąlygas humanitarinės pagalbos agentūroms bei užtikrinti jų darbuotojų saugumą. Todėl Albachar trukdo arba kelia grėsmę Susitarimo įgyvendinimui,

5. HOUKA HOUKA AG ALHOUSSEINI (dar žinomas kaip: a) Mohamed Ibn Alhousseyni b) Muhammad Ibn Al-Husayn c) Houka Houka)

Laipsnis: Musulmonų teisėjas (kadis)

Gimimo data: a) 1962 m. sausio 1 d. b) 1963 m. sausio 1 d. c) 1964 m. sausio 1 d.

Gimimo vieta: Ariaw, Tombouctou regionas, Malis

Pilietybė: Malio

Įtraukimo į JT sąrašą data: 2019 m. liepos 10 d.

Kita informacija: 2012 m. balandžio mėn. šiaurinėje Malio dalyje įsigalėjus džihadistų kalifatui Iyad Ag Ghaly (QDi.316) paskyrė Houka Houka Ag Alhousseini Timkuktu kadžiu. Houka Houka glaudžiai bendradarbiavo su Hesbah – Islamo policija, kuriai vadovavo Ahmad Al Faqi Al Mahdi, nuo 2016 m. rugsėjo mėn. kalintis Tarptautinio baudžiamojo teismo sulaikymo centre Hagoje.

Papildoma informacija

Houka Houka Ag Alhousseini įtraukiamas į sąrašą pagal Rezoliucijos 2374 (2017) 8 punkto b papunktį dėl veiksmų, kuriais trukdoma arba trukdoma pernelyg ilgai delsiant, arba kuriais keliama grėsmė Susitarimo įgyvendinimui.

Po 2013 m. sausio mėn. įvykdytos Prancūzijos pajėgų intervencijos Houka Houka Ag Alhousseini 2014 m. sausio 17 d. buvo suimtas, bet vėliau, 2014 m. rugpjūčio 15 d., Malio valdžios institucijų paleistas į laisvę – šį veiksmą pasmerkė žmogaus teisių organizacijos.

Nuo tada Houka Houka Ag Alhousseini gyvena į vakarus nuo Timbuktu (Essakane bendruomenė) esančiame Ariaw kaime Zouéra regione Faguibine ežero pakrantėje link Mauritanijos sienos. 2017 m. rugsėjo 27 d. jis čia oficialiai paskirtas mokytoju Timbuktu gubernatoriaus Koina Ag Ahmadou sprendimu po to, kai tokiam sprendimui įtaką lobistiniais veiksmais padarė į asmenų, kuriems taikomos sankcijos, sąrašą įtrauktas Azavado liaudies koalicijos (Coalition pour le Peuple de l'Azawad (CPA)) vadovas Mohamed Ousmane Ag Mohamidoune (MLi.003); Saugumo Tarybos komitetas Malio klausimais įtraukė pastarąjį asmenį į sąrašą 2018 m. gruodžio 20 d. dėl veiksmų, kuriais trukdoma arba trukdoma pernelyg ilgai delsiant, arba kuriais keliama grėsmė Susitarimo įgyvendinimui. 2017 m. Mohamed Ousmane įsteigė platesnį atskilusių grupių aljansą – Coalition des Mouvements de l'Entente (CME) (Vienybės judėjimų koalicija) ir jam pirmininkavo. Steigiamojoje konferencijoje CME oficialiame pareiškime atvirai pagrasino Malio taikos ir susitaikymo susitarimo įgyvendinimui. CME taip pat dalyvavo darant kliūtis siekiant vilkinti Susitarimo įgyvendinimą darydama spaudimą Malio vyriausybei ir tarptautinei bendruomenei, kad CME būtų įtraukta į įvairius mechanizmus, nustatytus Susitarimu.

Houka Houka ir Mohamed Ousmane labai prisidėjo prie vienas kito iškilimo: Mohamed Ousmane sudarė palankesnes sąlygas susitikimams su vyriausybės pareigūnais, o Houka Houka atliko labai svarbų vaidmenį, kad Timbuktu regione įsitvirtintų Ousmane įtaka. Houka Houka dalyvavo daugumoje Mohamed Ousmane nuo 2017 m. suorganizuotų bendruomenės susirinkimų, prisidėdamas prie Ousmane išgarsėjimo ir patikimumo regione, taip pat dalyvavo aljanso Coalition des Mouvements de l'Entente (CME) steigimo ceremonijoje, kurioje šią koaliciją viešai palaimino.

Pastaruoju metu Houka Houka įtaka išsiplėtė dar labiau į rytus iki Bero regiono (Bérabich arabų bendruomenės tvirtovės, esančios už 50 km į rytus nuo Timbuktu) ir šiaurinės Timbuktu regiono dalies. Nors jis nepriklauso kadžių linijai ir kadžiu tapo tik 2012 m., Houka Houka sugebėjo išplėsti savo kaip kadžio įtaką ir savo įgaliojimus palaikyti viešąjį saugumą tam tikrose vietovėse, naudodamasis teroristinės grupės „Al-Furqan“ turtu ir baime, kurią ši organizacija kelia Timbuktu regione vykdydama kompleksinius išpuolius, nukreiptus prieš tarptautines ir Malio gynybos ir saugumo pajėgas, ir tikslinius žudymus.

Todėl, remdamas Mohamed Ousmane ir jo daromas kliūtis Susitarimo įgyvendinimui, Houka Houka Ag Alhousseini kelia grėsmę Susitarimo įgyvendinimui ir apskritai taikai, saugumui ir stabilumui Malyje.

6. MAHRI SIDI AMAR BEN DAHA (dar žinomas kaip: a) Yoro Ould Daha b) Yoro Ould Daya c) Sidi Amar Ould Daha d) Yoro)

Pareigos: Regioninio koordinavimo mechanizmo Mécanisme opérationnel de coordination (MOC) Gao štabo viršininko pavaduotojas

Gimimo data: 1978 m. sausio 1 d.

Gimimo vieta: Djebock, Malis

Pilietybė: Malio

Nacionalinis identifikavimo Nr. Malyje: 11262/1547

Adresas: Golf Rue 708 Door 345, Gao, Mali

Įtraukimo į JT sąrašą data: 2019 m. liepos 10 d.

Kita informacija: Mahri Sidi Amar Ben Daha yra Gao Lehmaro arabų bendruomenės vadovas ir Mouvement Arab de l'Azawad (Azavado arabų judėjimo) (MAA) vyriausybę palaikančio sparno, susijusio su 2014 m. birželio 14 d. Alžyro judėjimo platformos koalicija (Plateforme des mouvements du 14 juin 2014 d'Alger), karinio štabo viršininkas.

Papildoma informacija

Mahri Sidi Amar Ben Daha įtraukiamas į sąrašą pagal Rezoliucijos 2374 (2017) 8 punkto b papunktį dėl veiksmų, kuriais trukdoma arba trukdoma pernelyg ilgai delsiant, arba kuriais keliama grėsmė Susitarimo įgyvendinimui.

Ben Daha buvo Islamo policijos, Gao mieste veikiančios tuo metu, kai miestą 2012 m. birželio–2013 m. sausio mėn. kontroliavo Mouvement pour l'unicité et le jihad en Afrique de l'Ouest (Judėjimas už vienybę ir džihadą Vakarų Afrikoje) (MUJAO) (QDe.134), aukšto rango pareigūnas. Šiuo metu Ben Daha yra regioninio koordinavimo mechanizmo – Mécanisme opérationnel de coordination (MOC) Gao štabo viršininko pavaduotojas.

2018 m. lapkričio 12 d. Bamake veikianti platforma agitavo nedalyvauti būsimose regioninėse konsultacijose, kurias buvo numatyta surengti lapkričio 13–17 d. vadovaujantis 2018 m. kovo mėn. veiksmų gairėmis, dėl kurių 2018 m. kovo mėn. buvo susitarusios visos Taikos ir susitaikymo susitarimo šalys. Kitą dieną Gao mieste Coordination des mouvements et fronts patriotiques de résistance (CMFPR)-Plateforme (Pasipriešinimo judėjimų ir patriotinių frontų platforma) Ganda Koy padalinio karinio štabo viršininkas surengė koordinavimo susitikimą, kuriame dalyvavo MAA platformos atstovai ir kurio metu siekta užkirsti kelią konsultacijoms. Blokada buvo koordinuojama su platformos vadovybe Bamake, MAA platforma, taip pat parlamento nariu Mohamed Ould Mataly.

2018 m. lapkričio 14–18 d. daugybė MAA platformos ir CMFPR grupuočių kovotojų kliudė rengti regionines konsultacijas. Vykdant Ben Daha nurodymus ir jam pačiam dalyvaujant, bent šeši pikapai, priklausantys Azavado arabų judėjimui (MAA platforma) buvo palikti priešais Gao gubernatoriaus pastatą ar netoli jo. Netoliese taip pat buvo pastebėtos dvi MAA platformai priklausančios Mozambiko registracijos numeriais pažymėtos transporto priemonės.

2018 m. lapkričio 17 d. įvyko incidentas tarp ginkluotų elementų, kurie blokavo galimybę pateikti į gubernatoriaus pastatą, ir šalia patruliavusio Malio armijos (FAMa) patrulio, tačiau incidentą pavyko numalšinti prieš jam peraugant į konfliktą ir tampant ugnies nutraukimo susitarimo pažeidimu. Pasibaigus naujausiam derybų su Gao gubernatoriumi raundui, 2018 m. lapkričio 18 d. iš viso dvylika transporto priemonių ir ginkluotų elementų nutraukė gubernatoriaus pastato blokadą

2018 m. lapkričio 30 d. Ben Daha surengė arabų valstybių vidaus susitikimą Tinfandoje, kad būtų apsvarstyti saugumo ir administracinio restruktūrizavimo klausimai. Šiame susitikime taip pat dalyvavo į asmenų, kuriems taikomos sankcijos, sąrašą įtrauktas Ahmoudou Ag Asriw (MLi.001), kurį Ben Daha remia ir gina.

Todėl veiksmingai blokuodamas diskusijas dėl svarbiausių Taikos ir susitaikymo susitarimo nuostatų, susijusių su Šiaurės Malio teritorinės struktūros reforma, Ben Daha kliudė Taikos ir susitaikymo susitarimo įgyvendinimui. Be to, Ben Daha remia asmenį, kuris įvardytas kaip keliantis grėsmę Susitarimo įgyvendinimui, nes yra susijęs su ugnies nutraukimo susitarimo pažeidimais ir dalyvauja organizuotoje nusikalstamoje veikloje.

7. MOHAMED BEN AHMED MAHRI (dar žinomas kaip a) Mohammed Rougi b) Mohamed Ould Ahmed Deya c) Mohamed Ould Mahri Ahmed Daya d) Mohamed Rougie e) Mohamed Rouggy f) Mohamed Rouji)

Gimimo data: 1979 m. sausio 1 d.

Gimimo vieta: Tabankortas, Malis

Pilietybė: Malio

Paso Nr. a) AA00272627, b) AA0263957

Adresas: Bamako, Mali

Įtraukimo į JT sąrašą data: 2019 m. liepos 10 d.

Kita informacija: Mohamed Ben Ahmed Mahri yra Lehmaro bendruomenei Gao regione priklausantis verslininkas, kuris anksčiau bendradarbiavo su Mouvement pour l'unicité et le Jihad en Afrique de l'Ouest (Judėjimu už vienybę ir džihadą Vakarų Afrikoje, MUJAO) (QDe.134).

Papildoma informacija

Mohamed Ben Ahmed Mahri pagal Rezoliucijos 2374 (2017) 8 punkto c papunktį įtraukiamas į sąrašą dėl veikimo Rezoliucijos 2374 (2017) 8 punkto a ir b papunkčiuose nustatytų asmenų ir subjektų vardu, jų nurodymu arba kitokios paramos jiems ir jų finansavimo, be kita ko, pasinaudojant pajamomis, įgytomis organizuoto nusikalstamumo būdu, įskaitant narkotikų bei jų pirmtakų, kurių kilmės šalis yra Malis arba kurie gabenami per Malį tranzitu, gamybą ir neteisėtą prekybą, prekybą žmonėmis ir neteisėtą migrantų gabenimą, ginklų kontrabandą ir neteisėtą prekybą ginklais, taip pat neteisėtą prekybą kultūros objektais.

2017 m. gruodžio mėn.–2018 m. balandžio mėn. Mohamed Ben Ahmed Mahri vadovavo neteisėtos prekybos operacijai, susijusiai su daugiau nei 10 tonų Maroko kilmės kanapių vežimu sunkvežimiuose šaldikliuose per Mauritaniją, Malį, Burkina Fasą ir Nigerį. 2018 m. naktį iš birželio13 d. į 14 d. ketvirtadalis siuntos buvo konfiskuota Niamėjuje, nors buvo teigiama, kad 2018 m. naktį iš balandžio 12 d. į 13 d. konkuruojanti grupė tariamai pavogė tris ketvirtadalius siuntos.

2017 m. gruodžio mėn. Mohamed Ben Ahmed Mahri kartu su vienu Malio piliečiu buvo Niamėjuje, kad pasirengtų operacijai. Pastarasis buvo areštuotas Niamėjuje po to, kai 2018 m. balandžio 15–16 d. kartu su dviem Maroko ir dviem Alžyro piliečiais atskrido iš Maroko, siekdamas susigrąžinti pavogtas kanapes. Buvo areštuoti ir trys jo bendrininkai, įskaitant Maroko pilietį, kuris 2014 m. Maroke buvo nuteistas penkių mėnesių laisvės atėmimo bausme už prekybą narkotikais.

Mohamed Ben Ahmed Mahri vadovauja kanapių dervos neteisėtam pardavimui Nigeriui tiesiogiai per Šiaurės Malį, naudodamasis Groupe d'autodéfense des Touaregs Imghad et leurs allies (Tuaregų imghadų ir sąjungininkų savigynos grupės, GATIA) narių, įskaitant į asmenų, kuriems taikomos sankcijos, sąrašą įtrauktą Ahmoudou Ag Asriw (MLi.001), vedamais konvojais. Mohamed Ben Ahmed Mahri atsilygina Asriw už naudojimąsi šiais konvojais. Dėl šių konvojų dažnai įvyksta konkurentų, siejamų su Coordination des Mouvements de l'Azawad (Azavado judėjimų koordinavimo grupe, CMA), konfliktai.

Naudodamas finansines lėšas, kurias jis gauna iš neteisėtos prekybos narkotikais, Mohamed Ben Ahmed Mahri teikia paramą ginkluotoms teroristinėms grupėms, konkrečiai į subjektų, kuriems taikomos sankcijos, sąrašą įtrauktam Al-Mourabitoun (QDe.141), bandydamas papirkti pareigūnus, kad jie paleistų sulaikytus kovotojus, ir padėdamas kovotojams integruotis į Azavado arabų judėjimo MAA platformą.

Todėl naudodamas organizuoto nusikalstamumo būdu įgytas pajamas Mohamed Ben Ahmed Mahri remia Rezoliucijos 2374 (2007) 8 punkto b papunktyje nurodytą asmenį, kuris įvardytas kaip keliantis grėsmę Malio taikos ir susitaikymo susitarimo įgyvendinimui, ir pagal Rezoliuciją 1267 į sąrašą įtrauktą teroristinę grupę.

8. MOHAMED OULD MATALY

Pareigos: Parlamento narys

Gimimo data: 1958 m.

Pilietybė: Malio

Paso Nr.: D9011156

Adresas: Golf Rue 708 Door 345, Gao, Mali

Įtraukimo į JT sąrašą data: 2019 m. liepos 10 d.

Kita informacija: Mohamed Ould Mataly – buvęs Bouremo meras ir dabartinis Bouremo rinkimų apygardos parlamento narys, priklausantis politinei partijai Rassamblement pour le Mali (Prezidento Ibrahim Boubacar Keita įkurta politinė partija). Jis kilęs iš Lehmaro arabų bendruomenės ir yra įtakingas Azavado arabų judėjimo (MAA) vyriausybę palaikančio sparno, susijusio su 2014 m. birželio 14d. Alžyro judėjimo platformos koalicija (Plateforme des mouvements du 14 juin 2014 d'Alger (Plateforme) narys.

Papildoma informacija

Mohamed Ould Mataly įtraukiamas į sąrašą pagal Rezoliucijos 2374 (2017) 8 punkto b papunktį dėl veiksmų, kuriais trukdoma arba trukdoma pernelyg ilgai delsiant, arba kuriais keliama grėsmė Susitarimo įgyvendinimui.

2018 m. lapkričio 12 d. Bamake veikianti platforma agitavo nedalyvauti būsimose regioninėse konsultacijose, kurias buvo numatyta surengti lapkričio 13–17 d. vadovaujantis 2018 m. kovo mėn. veiksmų gairėmis, dėl kurių 2018 m. kovo mėn. buvo susitarusios visos Taikos ir susitaikymo susitarimo šalys. Kitą dieną Gao mieste Coordination des mouvements et fronts patriotiques de résistance (CMFPR)-Plateforme (Pasipriešinimo judėjimų ir patriotinių frontų platforma) Ganda Koy padalinio karinio štabo viršininkas surengė koordinavimo susitikimą, kuriame dalyvavo MAA platformos atstovai ir kurio metu siekta užkirsti kelią konsultacijoms. Blokada buvo koordinuojama su platformos vadovybe Bamake, MAA platforma, taip pat parlamento nariu Mohamed Ould Mataly.

Blokuojant patekimą į gubernatoriaus biure šiuo laikotarpiu turėjusių vykti konsultacijų vietą taip pat dalyvavo jo artimas bendrininkas Mahri Sidi Amar Ben Daha, dar žinomas kaip Yoro Ould Daha, kuris gyvena jo namuose Gao mieste.

Be to, Ould Mataly taip pat buvo vienas iš 2016 m. liepos 12 d. vykusių demonstracijų, nukreiptų prieš Susitarimo įgyvendinimą, iniciatorių.

Todėl veiksmingai blokuodamas diskusijas dėl svarbiausių Taikos ir susitaikymo susitarimo nuostatų, susijusių su Šiaurės Malio teritorinės struktūros reforma, Ould Mataly kliudė Taikos ir susitaikymo susitarimo įgyvendinimui ir prisidėjo prie įgyvendinimo vilkinimo.

Galiausiai Ould Mataly prašė paleisti jo bendruomenės narius, sulaikytus vykdant kovos su terorizmu operacijas. Dalyvaudamas organizuoto nusikalstamumo veikloje ir būdamas susijęs su ginkluotomis teroristinėmis grupėmis Mohamed Ould Mataly kelia grėsmę Susitarimo įgyvendinimui.

▼M1

B. 2 straipsnio 1 dalyje nurodytų asmenų ir subjektų sąrašas

▼M3

1. AHMED AG ALBACHAR (dar žinomas kaip: Intahmadou Ag Albachar)

Pareigos: Bureau Regional d’Administration et Gestion de Kidal N/A Humanitarinės pagalbos komisijos pirmininkas

Gimimo data: 1963 m. gruodžio 31 d.

Gimimo vieta: Tin-Essako, Kidalio regionas, Malis

Pilietybė: Malio

Nacionalinis identifikavimo Nr. Malyje: 1 63 08 4 01 001 005E

Adresas: Quartier Aliou, Kidal, Mali

Įtraukimo į JT sąrašą data: 2019 m. liepos 10 d.

Kita informacija: Ahmed Ag Albachar yra žinomas verslininkas, o nuo 2018 m. pradžios – Kidalio regiono gubernatoriaus specialusis patarėjas. Kaip įtakingas judėjimo Haut Conseil pour l’unité de l’Azawad (HCUA) narys, priklausantis ifogų tuaregų bendruomenei, Ahmed Ag Albachar atlieka ir tarpininko vaidmenį sukilėlių grupuočių aljanso Coordination des Mouvements de l’Azawad (CMA) ir grupuotės Ansar Dine (QDe.135) santykiuose.

Papildoma informacija

Ahmed Ag Albachar įtraukiamas į sąrašą pagal Rezoliucijos 2374 (2017) 8 punkto b papunktį dėl veiksmų, kuriais trukdoma arba trukdoma pernelyg ilgai delsiant, arba kuriais keliama grėsmė Susitarimo įgyvendinimui, ir pagal Rezoliucijos 2374 (2017) 8 punkto e papunktį už trukdymą teikti humanitarinę pagalbą Maliui arba ją gauti ar platinti Malyje.

Sausio mėn. Ag Albachar pasinaudojo savo įtaka, siekdamas kontroliuoti ir pasirinkti humanitarinės pagalbos ir vystymosi projektus, įgyvendintinus Kidalio regione, subjektus, kurie juos vykdys, vykdymo vietą ir laiką. Nė viena humanitarinė operacija negali būti vykdoma be jo žinios ir negavus jo patvirtinimo. Humanitarinės pagalbos komisijos pirmininku pasiskelbęs Ag Albachar yra atsakingas už leidimų gyventi ir dirbti išdavimą pagalbos darbuotojams mainais už pinigus ar paslaugas. Komisija taip pat kontroliuoja, kurios įmonės ir asmenys gali dalyvauti konkursuose dėl nevyriausybinių organizacijų (NVO) Kidalyje reklamuojamų projektų, suteikdama Ag Albachar teisę manipuliuoti humanitarinėmis operacijomis regione ir pasirinkti tas įmones ir asmenis, kurie dirba nevyriausybinėms organizacijoms. Pagalbos paskirstymas gali būti vykdomas tik jam prižiūrint, taip nusprendžiant, kam ta pagalba bus paskirstyta.

Be to, Albachar naudojasi bedarbiais jaunuoliais siekdamas įbauginti NVO ir iš jų prievarta gauti pinigų, taip smarkiai trukdant NVO darbui. Apskritai humanitarinės pagalbos bendruomenė Kidalyje, ypač nacionaliniai darbuotojai, kurie yra labiau pažeidžiami, dirba jausdami baimę.

Ahmed Ag Albachar yra ir transporto įmonės „Timitrine Voyage“ bendrasavininkas; tai viena iš nedaugelio transporto įmonių, kurios paslaugomis NVO leidžiama naudotis Kidalyje. Ag Albachar kartu su daugybe kitų transporto įmonių, valdomų nedidelės įtakingų ifogų tuaregų žymių asmenų klikos, yra uzurpavę didžiąją dalį humanitarinės pagalbos Kidalyje. Be to, dėl Ag Albachar užimamos monopolinės padėties, teikti pagalbą tam tikroms bendruomenėms yra sunkiau nei kitoms.

Albachar manipuliuoja humanitarine pagalba norėdamas patenkinti asmeninius ir HCUA politinius interesus pasitelkdamas terorą, grasindamas NVO ir kontroliuodamas jų operacijas – visa tai apsunkina pagalbos teikimą ir trukdo ją teikti, o dėl to Kidalio regione nukenčia paramos gavėjai, kuriems šios pagalbos reikia. Todėl Ahmed Ag Albachar trukdo teikti humanitarinę pagalbą Maliui arba ją gauti ar platinti Malyje.

Savo veiksmais jis taip pat pažeidžia Malio taikos ir susitaikymo susitarimo 49 straipsnį, kuriuo šalys įpareigojamos laikytis humaniškumo, neutralumo, nešališkumo ir nepriklausomumo principų, kuriais grindžiamos humanitarinės operacijos, siekiant užkirsti kelią bet kokiam humanitarinės pagalbos naudojimui politiniais, ekonominiais ar kariniais tikslais, ir sudaryti palankesnes sąlygas humanitarinės pagalbos agentūroms bei užtikrinti jų darbuotojų saugumą. Todėl Albachar trukdo arba kelia grėsmę Susitarimo įgyvendinimui,

2. HOUKA HOUKA AG ALHOUSSEINI (dar žinomas kaip: a) Mohamed Ibn Alhousseyni b) Muhammad Ibn Al-Husayn c) Houka Houka)

Laipsnis: Musulmonų teisėjas (kadis)

Gimimo data: a) 1962 m. sausio 1 d. b) 1963 m. sausio 1 d. c) 1964 m. sausio 1 d.

Gimimo vieta: Ariaw, Tombouctou regionas, Malis

Pilietybė: Malio

Įtraukimo į JT sąrašą data: 2019 m. liepos 10 d.

Kita informacija: 2012 m. balandžio mėn. šiaurinėje Malio dalyje įsigalėjus džihadistų kalifatui Iyad Ag Ghaly (QDi.316) paskyrė Houka Houka Ag Alhousseini Timkuktu kadžiu. Houka Houka glaudžiai bendradarbiavo su Hesbah – Islamo policija, kuriai vadovavo Ahmad Al Faqi Al Mahdi, nuo 2016 m. rugsėjo mėn. kalintis Tarptautinio baudžiamojo teismo sulaikymo centre Hagoje.

Papildoma informacija

Houka Houka Ag Alhousseini įtraukiamas į sąrašą pagal Rezoliucijos 2374 (2017) 8 punkto b papunktį dėl veiksmų, kuriais trukdoma arba trukdoma pernelyg ilgai delsiant, arba kuriais keliama grėsmė Susitarimo įgyvendinimui.

Po 2013 m. sausio mėn. įvykdytos Prancūzijos pajėgų intervencijos Houka Houka Ag Alhousseini 2014 m. sausio 17 d. buvo suimtas, bet vėliau, 2014 m. rugpjūčio 15 d., Malio valdžios institucijų paleistas į laisvę – šį veiksmą pasmerkė žmogaus teisių organizacijos.

Nuo tada Houka Houka Ag Alhousseini gyvena į vakarus nuo Timbuktu (Essakane bendruomenė) esančiame Ariaw kaime Zouéra regione Faguibine ežero pakrantėje link Mauritanijos sienos. 2017 m. rugsėjo 27 d. jis čia oficialiai paskirtas mokytoju Timbuktu gubernatoriaus Koina Ag Ahmadou sprendimu po to, kai tokiam sprendimui įtaką lobistiniais veiksmais padarė į asmenų, kuriems taikomos sankcijos, sąrašą įtrauktas Azavado liaudies koalicijos (Coalition pour le Peuple de l’Azawad (CPA)) vadovas Mohamed Ousmane Ag Mohamidoune (MLi.003); Saugumo Tarybos komitetas Malio klausimais įtraukė pastarąjį asmenį į sąrašą 2018 m. gruodžio 20 d. dėl veiksmų, kuriais trukdoma arba trukdoma pernelyg ilgai delsiant, arba kuriais keliama grėsmė Susitarimo įgyvendinimui. 2017 m. Mohamed Ousmane įsteigė platesnį atskilusių grupių aljansą – Coalition des Mouvements de l’Entente (CME) (Vienybės judėjimų koalicija) ir jam pirmininkavo. Steigiamojoje konferencijoje CME oficialiame pareiškime atvirai pagrasino Malio taikos ir susitaikymo susitarimo įgyvendinimui. CME taip pat dalyvavo darant kliūtis siekiant vilkinti Susitarimo įgyvendinimą darydama spaudimą Malio vyriausybei ir tarptautinei bendruomenei, kad CME būtų įtraukta į įvairius mechanizmus, nustatytus Susitarimu.

Houka Houka ir Mohamed Ousmane labai prisidėjo prie vienas kito iškilimo: Mohamed Ousmane sudarė palankesnes sąlygas susitikimams su vyriausybės pareigūnais, o Houka Houka atliko labai svarbų vaidmenį, kad Timbuktu regione įsitvirtintų Ousmane įtaka. Houka Houka dalyvavo daugumoje Mohamed Ousmane nuo 2017 m. suorganizuotų bendruomenės susirinkimų, prisidėdamas prie Ousmane išgarsėjimo ir patikimumo regione, taip pat dalyvavo aljanso Coalition des Mouvements de l’Entente (CME) steigimo ceremonijoje, kurioje šią koaliciją viešai palaimino.

Pastaruoju metu Houka Houka įtaka išsiplėtė dar labiau į rytus iki Bero regiono (Bérabich arabų bendruomenės tvirtovės, esančios už 50 km į rytus nuo Timbuktu) ir šiaurinės Timbuktu regiono dalies. Nors jis nepriklauso kadžių linijai ir kadžiu tapo tik 2012 m., Houka Houka sugebėjo išplėsti savo kaip kadžio įtaką ir savo įgaliojimus palaikyti viešąjį saugumą tam tikrose vietovėse, naudodamasis teroristinės grupės „Al-Furqan“ turtu ir baime, kurią ši organizacija kelia Timbuktu regione vykdydama kompleksinius išpuolius, nukreiptus prieš tarptautines ir Malio gynybos ir saugumo pajėgas, ir tikslinius žudymus.

Todėl, remdamas Mohamed Ousmane ir jo daromas kliūtis Susitarimo įgyvendinimui, Houka Houka Ag Alhousseini kelia grėsmę Susitarimo įgyvendinimui ir apskritai taikai, saugumui ir stabilumui Malyje.

3. MAHRI SIDI AMAR BEN DAHA (dar žinomas kaip: a) Yoro Ould Daha b) Yoro Ould Daya c) Sidi Amar Ould Daha d) Yoro)

Pareigos: Regioninio koordinavimo mechanizmo Mécanisme opérationnel de coordination (MOC) Gao štabo viršininko pavaduotojas

Gimimo data: 1978 m. sausio 1 d.

Gimimo vieta: Djebock, Malis

Pilietybė: Malio

Nacionalinis identifikavimo Nr. Malyje: 11262/1547

Adresas: Golf Rue 708 Door 345, Gao, Mali

Įtraukimo į JT sąrašą data: 2019 m. liepos 10 d.

Kita informacija: Mahri Sidi Amar Ben Daha yra Gao Lehmaro arabų bendruomenės vadovas ir Mouvement Arab de l’Azawad (Azavado arabų judėjimo) (MAA) vyriausybę palaikančio sparno, susijusio su 2014 m. birželio 14 d. Alžyro judėjimo platformos koalicija (Plateforme des mouvements du 14 juin 2014 d’Alger), karinio štabo viršininkas.

Papildoma informacija

Mahri Sidi Amar Ben Daha įtraukiamas į sąrašą pagal Rezoliucijos 2374 (2017) 8 punkto b papunktį dėl veiksmų, kuriais trukdoma arba trukdoma pernelyg ilgai delsiant, arba kuriais keliama grėsmė Susitarimo įgyvendinimui.

Ben Daha buvo Islamo policijos, Gao mieste veikiančios tuo metu, kai miestą 2012 m. birželio–2013 m. sausio mėn. kontroliavo Mouvement pour l’unicité et le jihad en Afrique de l’Ouest (Judėjimas už vienybę ir džihadą Vakarų Afrikoje) (MUJAO) (QDe.134), aukšto rango pareigūnas. Šiuo metu Ben Daha yra regioninio koordinavimo mechanizmo – Mécanisme opérationnel de coordination (MOC) Gao štabo viršininko pavaduotojas.

2018 m. lapkričio 12 d. Bamake veikianti platforma agitavo nedalyvauti būsimose regioninėse konsultacijose, kurias buvo numatyta surengti lapkričio 13–17 d. vadovaujantis 2018 m. kovo mėn. veiksmų gairėmis, dėl kurių 2018 m. kovo mėn. buvo susitarusios visos Taikos ir susitaikymo susitarimo šalys. Kitą dieną Gao mieste Coordination des mouvements et fronts patriotiques de résistance (CMFPR)-Plateforme (Pasipriešinimo judėjimų ir patriotinių frontų platforma) Ganda Koy padalinio karinio štabo viršininkas surengė koordinavimo susitikimą, kuriame dalyvavo MAA platformos atstovai ir kurio metu siekta užkirsti kelią konsultacijoms. Blokada buvo koordinuojama su platformos vadovybe Bamake, MAA platforma, taip pat parlamento nariu Mohamed Ould Mataly.

2018 m. lapkričio 14–18 d. daugybė MAA platformos ir CMFPR grupuočių kovotojų kliudė rengti regionines konsultacijas. Vykdant Ben Daha nurodymus ir jam pačiam dalyvaujant, bent šeši pikapai, priklausantys Azavado arabų judėjimui (MAA platforma) buvo palikti priešais Gao gubernatoriaus pastatą ar netoli jo. Netoliese taip pat buvo pastebėtos dvi MAA platformai priklausančios Mozambiko registracijos numeriais pažymėtos transporto priemonės.

2018 m. lapkričio 17 d. įvyko incidentas tarp ginkluotų elementų, kurie blokavo galimybę pateikti į gubernatoriaus pastatą, ir šalia patruliavusio Malio armijos (FAMa) patrulio, tačiau incidentą pavyko numalšinti prieš jam peraugant į konfliktą ir tampant ugnies nutraukimo susitarimo pažeidimu. Pasibaigus naujausiam derybų su Gao gubernatoriumi raundui, 2018 m. lapkričio 18 d. iš viso dvylika transporto priemonių ir ginkluotų elementų nutraukė gubernatoriaus pastato blokadą

2018 m. lapkričio 30 d. Ben Daha surengė arabų valstybių vidaus susitikimą Tinfandoje, kad būtų apsvarstyti saugumo ir administracinio restruktūrizavimo klausimai. Šiame susitikime taip pat dalyvavo į asmenų, kuriems taikomos sankcijos, sąrašą įtrauktas Ahmoudou Ag Asriw (MLi.001), kurį Ben Daha remia ir gina.

Todėl veiksmingai blokuodamas diskusijas dėl svarbiausių Taikos ir susitaikymo susitarimo nuostatų, susijusių su Šiaurės Malio teritorinės struktūros reforma, Ben Daha kliudė Taikos ir susitaikymo susitarimo įgyvendinimui. Be to, Ben Daha remia asmenį, kuris įvardytas kaip keliantis grėsmę Susitarimo įgyvendinimui, nes yra susijęs su ugnies nutraukimo susitarimo pažeidimais ir dalyvauja organizuotoje nusikalstamoje veikloje.

4. MOHAMED BEN AHMED MAHRI (dar žinomas kaip a) Mohammed Rougi b) Mohamed Ould Ahmed Deya c) Mohamed Ould Mahri Ahmed Daya d) Mohamed Rougie e) Mohamed Rouggy f) Mohamed Rouji)

Gimimo data: 1979 m. sausio 1 d.

Gimimo vieta: Tabankortas, Malis

Pilietybė: Malio

Paso Nr. a) AA00272627, b) AA0263957

Adresas: Bamakas, Malis

Įtraukimo į JT sąrašą data: 2019 m. liepos 10 d.

Kita informacija: Mohamed Ben Ahmed Mahri yra Lehmaro arabų bendruomenei Gao regione priklausantis verslininkas, kuris anksčiau bendradarbiavo su Mouvement pour l’Unification et le Jihad en Afrique de l’Ouest (Judėjimu už vienybę ir džihadą Vakarų Afrikoje, MUJAO) (QDe.134).

Papildoma informacija

Mohamed Ben Ahmed Mahri pagal Rezoliucijos 2374 (2017) 8 punkto c papunktį įtraukiamas į sąrašą dėl veikimo Rezoliucijos 2374 (2017) 8 punkto a ir b papunkčiuose nustatytų asmenų ir subjektų vardu, jų nurodymu arba kitokios paramos jiems ir jų finansavimo, be kita ko, pasinaudojant pajamomis, įgytomis organizuoto nusikalstamumo būdu, įskaitant narkotikų bei jų pirmtakų, kurių kilmės šalis yra Malis arba kurie gabenami per Malį tranzitu, gamybą ir neteisėtą prekybą, prekybą žmonėmis ir neteisėtą migrantų gabenimą, ginklų kontrabandą ir neteisėtą prekybą ginklais, taip pat neteisėtą prekybą kultūros objektais.

2017 m. gruodžio mėn.–2018 m. balandžio mėn. Mohamed Ben Ahmed Mahri vadovavo neteisėtos prekybos operacijai, susijusiai su daugiau nei 10 tonų Maroko kilmės kanapių vežimu sunkvežimiuose šaldikliuose per Mauritaniją, Malį, Burkina Fasą ir Nigerį. 2018 m. naktį iš birželio13 d. į 14 d. ketvirtadalis siuntos buvo konfiskuota Niamėjuje, nors buvo teigiama, kad 2018 m. naktį iš balandžio 12 d. į 13 d. konkuruojanti grupė tariamai pavogė tris ketvirtadalius siuntos.

2017 m. gruodžio mėn. Mohamed Ben Ahmed Mahri kartu su vienu Malio piliečiu buvo Niamėjuje, kad pasirengtų operacijai. Pastarasis buvo areštuotas Niamėjuje po to, kai 2018 m. balandžio 15–16 d. kartu su dviem Maroko ir dviem Alžyro piliečiais atskrido iš Maroko, siekdamas susigrąžinti pavogtas kanapes. Buvo areštuoti ir trys jo bendrininkai, įskaitant Maroko pilietį, kuris 2014 m. Maroke buvo nuteistas penkių mėnesių laisvės atėmimo bausme už prekybą narkotikais.

Mohamed Ben Ahmed Mahri vadovauja kanapių dervos neteisėtam pardavimui Nigeriui tiesiogiai per Šiaurės Malį, naudodamasis Groupe d’autodéfense des Touaregs Imghad et leurs allies (Tuaregų imghadų ir sąjungininkų savigynos grupės, GATIA) narių, įskaitant į asmenų, kuriems taikomos sankcijos, sąrašą įtrauktą Ahmoudou Ag Asriw (MLi.001), vedamais konvojais. Mohamed Ben Ahmed Mahri atsilygina Asriw už naudojimąsi šiais konvojais. Dėl šių konvojų dažnai įvyksta konkurentų, siejamų su Coordination des Mouvements de l’Azawad (Azavado judėjimų koordinavimo grupe, CMA), konfliktai.

Naudodamas finansines lėšas, kurias jis gauna iš neteisėtos prekybos narkotikais, Mohamed Ben Ahmed Mahri teikia paramą ginkluotoms teroristinėms grupėms, konkrečiai į subjektų, kuriems taikomos sankcijos, sąrašą įtrauktam Al-Mourabitoun (QDe.141), bandydamas papirkti pareigūnus, kad jie paleistų sulaikytus kovotojus, ir padėdamas kovotojams integruotis į Azavado arabų judėjimo MAA platformą.

Todėl naudodamas organizuoto nusikalstamumo būdu įgytas pajamas Mohamed Ben Ahmed Mahri remia Rezoliucijos 2374 (2007) 8 punkto b papunktyje nurodytą asmenį, kuris įvardytas kaip keliantis grėsmę Malio taikos ir susitaikymo susitarimo įgyvendinimui, ir pagal Rezoliuciją 1267 į sąrašą įtrauktą teroristinę grupę.

5. MOHAMED OULD MATALY

Pareigos: Parlamento narys

Gimimo data: 1958 m.

Pilietybė: Malio

Paso Nr.: D9011156

Adresas: Golf Rue 708 Door 345, Gao, Mali

Įtraukimo į JT sąrašą data: 2019 m. liepos 10 d.

Kita informacija: Mohamed Ould Mataly – buvęs Bouremo meras ir dabartinis Bouremo rinkimų apygardos parlamento narys, priklausantis politinei partijai Rassamblement pour le Mali (Prezidento Ibrahim Boubacar Keita įkurta politinė partija). Jis kilęs iš Lehmaro arabų bendruomenės ir yra įtakingas Azavado arabų judėjimo (MAA) vyriausybę palaikančio sparno, susijusio su 2014 m. birželio 14 d. Alžyro judėjimo platformos koalicija (Plateforme des mouvements du 14 juin 2014 d’Alger (Plateforme) narys.

Papildoma informacija

Mohamed Ould Mataly įtraukiamas į sąrašą pagal Rezoliucijos 2374 (2017) 8 punkto b papunktį dėl veiksmų, kuriais trukdoma arba trukdoma pernelyg ilgai delsiant, arba kuriais keliama grėsmė Susitarimo įgyvendinimui.

2018 m. lapkričio 12 d. Bamake veikianti platforma agitavo nedalyvauti būsimose regioninėse konsultacijose, kurias buvo numatyta surengti lapkričio 13–17 d. vadovaujantis 2018 m. kovo mėn. veiksmų gairėmis, dėl kurių 2018 m. kovo mėn. buvo susitarusios visos Taikos ir susitaikymo susitarimo šalys. Kitą dieną Gao mieste Coordination des mouvements et fronts patriotiques de résistance (CMFPR)-Plateforme (Pasipriešinimo judėjimų ir patriotinių frontų platforma) Ganda Koy padalinio karinio štabo viršininkas surengė koordinavimo susitikimą, kuriame dalyvavo MAA platformos atstovai ir kurio metu siekta užkirsti kelią konsultacijoms. Blokada buvo koordinuojama su platformos vadovybe Bamake, MAA platforma, taip pat parlamento nariu Mohamed Ould Mataly.

Blokuojant patekimą į gubernatoriaus biure šiuo laikotarpiu turėjusių vykti konsultacijų vietą taip pat dalyvavo jo artimas bendrininkas Mahri Sidi Amar Ben Daha, dar žinomas kaip Yoro Ould Daha, kuris gyvena jo namuose Gao mieste.

Be to, Ould Mataly taip pat buvo vienas iš 2016 m. liepos 12 d. vykusių demonstracijų, nukreiptų prieš Susitarimo įgyvendinimą, iniciatorių.

Todėl veiksmingai blokuodamas diskusijas dėl svarbiausių Taikos ir susitaikymo susitarimo nuostatų, susijusių su Šiaurės Malio teritorinės struktūros reforma, Ould Mataly kliudė Taikos ir susitaikymo susitarimo įgyvendinimui ir prisidėjo prie įgyvendinimo vilkinimo.

Galiausiai Ould Mataly prašė paleisti jo bendruomenės narius, sulaikytus vykdant kovos su terorizmu operacijas. Dalyvaudamas organizuoto nusikalstamumo veikloje ir būdamas susijęs su ginkluotomis teroristinėmis grupėmis Mohamed Ould Mataly kelia grėsmę Susitarimo įgyvendinimui.